Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera egin du, Nafarroako Parlamentuko 5117 irteera-zenbakiarekin erregistratua, 2022ko irailaren 26an (10-22/PES-283 galdera), jakin nahi baitu ea legegintzaldi honetan zenbat aldiz egin den Kontu-hartzailetza Nagusiaren bigarren txosten bat, prestaturik eta sinaturik dagoenean Kontu-hartzailetza Nagusiaren beste txosten bat, kontu-hartzailetza delegatuaren eragozpen-ohar etengarri baten ondokoa. Hona Ekonomia eta Ogasun Departamentuko kontseilariak ematen dion informazioa:

Legegintzaldi honetan, gai horri dagokionez, behin bakarrik gertatu da informazio eskaeran azaldutako egoera: Osasunbidea-Nafarroako Osasun Zerbitzuaren zentroak eta Ekonomia eta Ogasun Departamentua FFP2 maskarez hornitzeko larrialdiko espedientean bideratutako jarduketak onetsi direnean.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko urriaren 21ean.

Ekonomia eta Ogasuneko kontseilaria: Elma Saiz Delgado